নিত্যযাত্রীদের চোখের সামনেই দাপাচ্ছ, শ্লীলতাহানি করছে ছয়জন দুস্কৃতি। কেউ দেখেও দেখছে না। এমনই নজিরবিহীন ঘটনার সাক্ষী রইল সোদপুর।
গতকাল রাতে নৈহাটির বাসিন্দা বাড়িতে স্বামীর সঙ্গে বেড়িয়ে আসেন অনিমা পাঁজা নামক এক বছর ত্রিশের মহিলা। ট্রেনে উঠে সোজা সোদপুর চলে আসেন তিনি। তার স্বামীও স্ত্রীর মান ভাঙাতে প্রায় পেছন পেছন চলে আসেন। সোদপুরে পৌঁছতে পৌঁছতে অবশ্য বিপদ ঘনিয়ে এসেছে যা তিনি স্বপ্নেও ভাবতে পারেননি। তিনি দেখতে পান তাঁর স্ত্রীকে ঘিরে ধরেছে দুস্কৃতি। নিজের পরিচয় দিয়ে স্ত্রীকে বাঁচাতে চাইলে বেধরক মারধোর করা হয় তাকে। নিত্যযাত্রী দূরে থাক তাকে সাহায্য করতে এগিয়ে আসেনি জিআরপিও।
অথচ শিয়ালদহ মেন লাইনের অন্যতম ব্যস্ততম স্টেশন সোদপুর। প্রতিদিন কয়েক লক্ষ যাত্রী যাতায়াত করে এই রুটে। কীভাবে এর মধ্যে এই ঘটনা ঘটতে পারে?
দেখুন ভিডিও
 

 
আসলে চার নং প্ল্যাটফর্ম তুলনামূলক ফাঁকা থাকে, ট্রেন চলাচলও কম হয় এই লাইনে। এর সুযোগ নিয়ে এখানে আসর জমায় দুস্কৃতিদের দল। অনিমাকে শিকার হিসেবে পেয়ে যান এরাই। একটু একটু করে লোক জমতে শুরু করলে দু’নম্বর প্ল্যাটফর্ম থেকে ট্রেন ধরে চম্পট দেয় দুস্কৃতিরা। জিআরপি কাছে  সাহায্যের জন্য গেলে, শুরু হয় নতুন নাটক।   দেখা যায় কোনও পুলিশ মজুত নেই সেখানে। ততক্ষণে এবেলা.ইন এর সাংবাদিকের সঙ্গে কথা বলতে বলতে বারবার অজ্ঞান হয়ে যাচ্ছেন ওই মহিলা। আর অপেক্ষা না করে, পাঁজাকোলা করে স্ত্রীকে নিয়ে হাসপাতালে রওনা হন তার স্বামী নিজেই।   
 
একের পর এক অপকর্ম, শ্লীলতাহানি যখন ঘটে চলেছে রাজ্য জুড়ে, দুষ্কর্মের ব্লু-প্রিণ্ট তৈরি হচ্ছে ব্যস্ততম স্টেশনেই, যাত্রী-পথচলতি মানুষের নূ্ন্যতম সুরক্ষার দায় তখন ঠিক কে নেবে তার উত্তর পাওয়ার জন্য কাউকে খুঁজে পায়নি এবেলা.ইন।